title: 2012/743/YUTP: Poliittisten ja turvallisuusasioiden komitean päätös Atalanta/3/2012, annettu 27 päivänä marraskuuta 2012 , Euroopan unionin joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta)

text:
               4.12.2012

               FI

               Euroopan unionin virallinen lehti

               L 332/20

         POLIITTISTEN JA TURVALLISUUSASIOIDEN KOMITEAN PÄÄTÖS ATALANTA/3/2012,
   annettu 27 päivänä marraskuuta 2012,
   Euroopan unionin joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta)
   (2012/743/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan,
   sekä katsoo seuraavaa:

               (1)

               Yhteisen toiminnan 2008/851/YUTP 6 artiklan 1 kohdan mukaisesti neuvosto on valtuuttanut poliittisten ja turvallisuusasioiden komitean (PKT) tekemään päätökset Euroopan unionin joukkojen komentajan nimittämisestä.

               (2)

               Poliittisten ja turvallisuusasioiden komitea hyväksyi 3 päivänä heinäkuuta 2012 päätöksen Atalanta/2/2012 (2), jolla kontra-amiraali Enrico CREDENDINO nimitettiin Euroopan unionin joukkojen komentajaksi Euroopan unionin operaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).

               (3)

               Euroopan unionin operaation komentaja on suosittanut, että kontra-amiraali Pedro Ángel GARCÍA DE PAREDES PÉREZ DE SEVILLA nimitetään uudeksi Euroopan unionin joukkojen komentajaksi Atalanta-operaatioon kontra-amiraali Enrico CREDENTINOn seuraajana.

               (4)

               Euroopan unionin sotilaskomitea tukee tätä suositusta.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan (N:o 22) 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Kontra-amiraali Pedro Ángel GARCÍA DE PAREDES PÉREZ DE SEVILLA nimitetään 6 päivästä joulukuuta 2012 Euroopan unionin joukkojen komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä.
   2 artikla
   Kumotaan päätös Atalanta/2/2012.
   3 artikla
   Tämä päätös tulee voimaan 6 päivänä joulukuuta 2012.

      Tehty Brysselissä 27 päivänä marraskuuta 2012.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EYVL L 301, 12.11.2008, s. 33.

      (2)  Poliittisten ja turvallisuusasioiden komitean päätös Atalanta/2/2012, annettu 3 päivänä heinäkuuta 2012, Euroopan unionin joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta) (EUVL L 176, 6.7.2012, s. 64).


title: 2004/708/EY: Euroopan parlamentin päätös, tehty 21 päivänä huhtikuuta 2004, vastuuvapauden myöntämisestä Euroopan työturvallisuus- ja työterveysviraston johtajalle talousarvion toteuttamisesta varainhoitovuonna 2002

text:
               21.4.2004

               FI

               Euroopan unionin virallinen lehti

               L 330/8

         EUROOPAN PARLAMENTIN PÄÄTÖS,
   tehty 21 päivänä huhtikuuta 2004,
   vastuuvapauden myöntämisestä Euroopan työturvallisuus- ja työterveysviraston johtajalle talousarvion toteuttamisesta varainhoitovuonna 2002
   (2004/708/EY)
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Euroopan työturvallisuus- ja työterveysviraston varainhoitovuoden 2002 tilinpäätöksestä sekä viraston vastaukset (1) (C5-0636/2003),
   ottaa huomioon neuvoston 9. maaliskuuta 2004 antaman suosituksen (C5-0141/2004),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Euroopan työturvallisuus- ja työterveysviraston perustamisesta annetun asetuksen (EY) N:o 2062/94 muuttamisesta 18. kesäkuuta 2003 annetun neuvoston asetuksen (EY) N:o 1654/2003 (3) ja erityisesti sen 12 a artiklan,
   ottaa huomioon 19. marraskuuta 2002 annetun komission asetuksen (EY, Euratom) N:o 2343/2002 Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002185 artiklassa tarkoitettuja elimiä koskevasta varainhoidon puiteasetuksesta (4) ja erityisesti sen 94 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön ja työllisyys- ja sosiaalivaliokunnan lausunnon (A5-0212/2004),

               1.

               myöntää vastuuvapauden Euroopan työturvallisuus- ja työterveysviraston johtajalle sen talousarvion toteuttamisesta varainhoitovuonna 2002;

               2.

               esittää huomautuksensa oheen liitetyssä päätöslauselmassa;

               3.

               kehottaa puhemiestä välittämään tämän päätöksen ja siihen liittyvän päätöslauselman Euroopan työturvallisuus- ja työterveysviraston johtajalle, neuvostolle, komissiolle ja tilintarkastustuomioistuimelle sekä julkaisemaan ne Euroopan unionin virallisessa lehdessä (L-sarja).

            Pääsihteeri

         Julian PRIESTLEY

            Puhemies

          Pat COX

      (1)  EUVL C 319, 30.12.2003, s. 8.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 38.

      (4)  EYVL L 357, 31.12.2002, s. 72.
    ---documentbreak---

               21.4.2004

               FI

               Euroopan unionin virallinen lehti

               L 330/9

         EUROOPAN PARLAMENTIN PÄÄTÖSLAUSELMA,
   joka sisältää huomautukset päätökseen myöntää vastuuvapaus Euroopan työturvallisuus- ja työterveysviraston johtajalle talousarvion toteuttamisesta varainhoitovuonna 2002
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Euroopan työturvallisuus- ja työterveysviraston varainhoitovuoden 2002 tilinpäätöksestä sekä viraston vastaukset (1) (C5-0636/2003),
   ottaa huomioon neuvoston 9. maaliskuuta 2004 antaman suosituksen (C5-0141/2004),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Euroopan työturvallisuus- ja työterveysviraston perustamisesta annetun asetuksen (EY) N:o 2062/94 muuttamisesta 18. kesäkuuta 2003 annetun neuvoston asetuksen (EY) N:o 1654/2003 (3) ja erityisesti sen 12 a artiklan,
   ottaa huomioon 19. marraskuuta 2002 annetun komission asetuksen (EY, Euratom) N:o 2343/2002 Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002185 artiklassa tarkoitettuja elimiä koskevasta varainhoidon puiteasetuksesta (4) ja erityisesti sen 94 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön ja työllisyys- ja sosiaalivaliokunnan lausunnon (A5-0212/2004),

               A.

               ottaa huomioon, että tilintarkastustuomioistuin mainitsee edellä mainitussa kertomuksessa saaneensa riittävän varmuuden siitä, että 31. joulukuuta 2002 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset,

               B.

               ottaa huomioon, että parlamentti myönsi tilintarkastustuomioistuimen kertomuksen perusteella 6. marraskuuta 2003 (5) viraston johtajalle vastuuvapauden sen talousarvion toteuttamisesta varainhoitovuonna 2001 ja samassa yhteydessä se päätöslauselmassaan muun muassa

                           —

                           hyväksyi viraston perustelut sille, että huomattava määrä toimintamäärärahoja siirrettiin varainhoitovuodelta 2001 varainhoitovuodelle 2002; tärkein syy oli pk-yrityksiin liittyvän, tapaturmien eston rahoitussuunnitelman, minkä täytäntöönpano oli viraston tehtävä, myöhäinen hyväksyminen,

                           —

                           pani merkille ulkoisen arviointikertomuksen hyvän yleisarvion viraston toiminnasta ja totesi, että olisi harkittava viraston kantaa puoltaa edellä mainitun pk-ohjelman muuttamista monivuotiseksi ohjelmaksi,

                           —

                           kehotti virastoa parantamaan toimintansa suunnittelua suhteessa kansallisten tarkkailupisteiden toimintaan ja pani tyytyväisenä merkille viraston ja Dublinin säätiön tekemän yhteistyön,

               1.

               panee merkille seuraavat määrät Euroopan työturvallisuus- ja työterveysviraston tileillä varainhoitovuosina 2002 ja 2001;
               Tulostili varainhoitovuosilta 2002 ja 2001

                           (1000 euroa) Tulot yhteensä (a) 12657 9676

                           2002

                           2001

                              Tulot

                           Komissiolta saatu tuki

                           12 324

                           9 400

                           Muut tuet

                           252

                           184

                           Muut tulot

                           8

                           0

                           Rahoitustuotot

                           73

                           91

                              Menot

                              Henkilöstö — talousarvion I osasto

                           Maksut

                           3 024

                           2 654

                           Siirretyt määrärahat

                           136

                           168

                              Hallinto — talousarvion II osasto

                           Maksut

                           1 140

                           846

                           Siirretyt määrärahat

                           247

                           229

                              Toiminta — Talousarvion III osasto

                           Maksut

                           2 030

                           1 543

                           Siirretyt määrärahat

                           5 623

                           5 814

                              Menot yhteensä (b)

                              12 199

                              11 255

                              Varainhoitovuoden tulos (a - b) (6)

                              458

                              -1 579

                           Edelliseltä vuodelta siirretty saldo

                           -2 185

                           - 886

                           Edelliseltä varainhoitovuodelta siirretyt ja peruuntuneet määrärahat

                           609

                           242

                           Edelliseltä varainhoitovuodelta siirretyt uudelleen käytettäväksi tarkoitetut tulot, joita ei käytetty uudelleen

                           0

                           9

                           Kurssierot

                           4

                           2

                           Siirtovelat ja siirtosaamiset

                           7

                           27

                              Varainhoitovuoden saldo

                              -1 108

                              -2 185

         Talousarvion toteutus

               2.

               toistaa kantansa, jonka se esitti edellä mainitussa 6. marraskuuta 2003 antamassaan vuotta 2001 koskevaan vastuuvapauspäätökseen liittyvässä päätöslauselmassa (8 kohta) ja jonka mukaan se odottaa viraston jatkavan pyrkimyksiä parantaa edelleen toimintansa ohjelmointia, jotta vähennettäisiin huomattavasti määrärahojen siirtymistä vuodelta toiselle; vaikka tilintarkastustuomioistuin ja virasto ovat eri mieltä siitä, miten virasto on pyrkinyt noudattamaan vuotuisuuden periaatetta, pitää kiinni siitä, että lisäponnisteluja on tehtävä, jotta vuodelta toiselle siirrettävien määrärahojen määrää leikataan entistä tiukemmalla toimintamäärärahojen ohjelmoinnilla, jopa sellaisten hankkeiden tapauksessa, joiden toteutuskausi ylittää varainhoitovuoden;

               3.

               odottaa, että virasto antaa tietoja viraston tekemästä analyysistä uuden varainhoitoasetuksen tarjoamista vaihtoehdoista, jotta taataan ohjelmien asianmukainen täytäntöönpano samalla kuitenkin noudattaen talousarvion vuotuisuuden periaatetta;

               4.

               panee merkille viraston suunnitelman parantaa sisäistä valvontaansa, mihin kuuluu sisäisen valvontatehtävän luominen, ja sen ilmoittamat aloitteet panna täytäntöön sisäisen valvonnan standardit vuonna 2004; odottaa, että virasto raportoi näistä asioista, kun se on saanut sisäiset menettelynsä päätökseen;

         Tilien perustana olevien toimien laillisuus ja asianmukaisuus

               5.

               panee merkille tilintarkastustuomioistuimen esittämän kritiikin siitä, miten virasto valvoi edunsaajia pk-yrityksiä koskevan ohjelman yhteydessä, ja erityisesti ilmoitettujen menojen totuudenmukaisuutta koskevan arvostelun sekä tilintarkastustuomioistuimen huomautukset tavasta, jolla virasto oli suorittanut joidenkin hankkeiden loppuarvioinnin; panee lisäksi merkille viraston vastauksen, jonka mukaan virasto jätti näiden arviointien jälkeen maksamatta tuen kokonaisena 51:lle hankkeen toteuttajalle; kehottaa virastoa ”ottamaan opikseen” pk-yritysten rahoitusohjelmaa 2002 hallinnoitaessa saaduista kokemuksista, jotta myöhemmät ohjelmat hoidettaisiin kurinalaisemmin ja rahalle saataisiin parempi vastine;

               6.

               pyytää virastoa toimittamaan asiasta vastaavalle parlamentin valiokunnalle ulkopuolisen arviointiraportin toisesta pk-yritysten rahoitusohjelmasta syyskuuhun 2004 mennessä ja antamaan tietoja vuosien 2001—2002 arviointikertomuksen perusteella toteutetuista toimista;

         Virastoja ja komissiota koskevat horisontaaliset seikat

      Uuden varainhoitoasetuksen soveltaminen — Sisäinen tarkastus ja valvonta

               7.

               toistaa uuden varainhoitoasetuksen soveltamista koskevan kantansa, jonka se esitti virastoille myönnettyihin vuotta 2001 koskeviin vastuuvapauspäätöksiin liittyvissä päätöslauselmissa (7); kehottaa komissiota ja virastoja jatkamaan yhteistyötään erityisesti kirjanpidon, sisäisen tarkastuksen ja hallinnointi- ja valvontamenettelyjen alalla, jotta varmistetaan koherentit ja yhdenmukaiset puitteet virastojen toiminnalle;

               8.

               palauttaa mieliin ilmaisseensa vuoden 2001 vastuuvapautta koskevassa päätöslauselmassa huolensa siitä, että komission sisäisen tarkastuksen toimiala (IAS) ei tehnyt virastoja koskevia tarkastuksia; ilmaisee olevansa syvästi huolissaan siitä, että vaikuttaa siltä, että näitä tarkastuksia ei ole tehty tänäkään vuonna; pyytää komissiota ja IASia selittämään, miksi näitä tarkastuksia ei ole tehty, ja ilmoittamaan, paljonko sisäisen tarkastuksen toimialalla on käytettävissään henkilöstöä näiden tarkastusten toteuttamiseen; odottaa, että komissio, ja erityisesti IAS, ilmoittaa, miten se aikoo varmistaa riittävien ja moitteettomien tarkastusten suorittamisen erillisvirastoissa;

               9.

               pitää keskeisen tärkeänä sitä, että OLAFilla on oltava samat tutkintavaltuudet virastoissa kuin sillä on toimielimissä (8); pyytää, että tilintarkastustuomioistuin toimittaa ennen vastuuvapauspäätöslauselman hyväksymistä tietoja siitä, ovatko yhteisön elimet noudattaneet 25. toukokuuta 1999 tehtyä toimielinten sopimusta (9) OLAFin sisäisistä tutkimuksista sopimuksen liitteen ehtojen mukaisesti;

         Varainhoito

               10.

               panee merkille, että joidenkin virastojen vastauksissa siihen, miten ne aikovat käsitellä toistuvaa huomattavia varainhoitovuodelta toiselle tehtäviä siirtoja koskevaa ongelmaa, mainitaan uuden varainhoitoasetuksen tarjoama mahdollisuus käyttää ”jaksotettuja määrärahoja”; kehottaa virastoja selventämään analyysiään ja ilmoittamaan erityisesti, mitkä niiden toimista ovat luonteeltaan monivuotisia ja voitaisiin rahoittaa tällaisilla määrärahoilla;

               11.

               kehottaa komissiota ilmoittamaan kantansa tällaiseen ratkaisuun ja ilmoittamaan, mikäli se ei pidä tätä toteuttamiskelpoisena pohjana sellaisille vaihtoehdoille, joilla onnistuttaisiin vähentämään varainhoitovuodelta toiselle tehtäviä siirtoja huomattavasti;

         Virastojen tarkastelu

               12.

               korostaa, että ennen kuin komissio päättää perustaa viraston, sen on analysoitava perusteellisesti viraston suorittamien toimien tarvetta ja niiden lisäarvoa ottaen huomioon toissijaisuuden ja talousarvion kurinalaisuuden periaatteen sekä menettelyjen yksinkertaistamisen;

               13.

               kehottaa komissiota tekemään yleistutkimuksen yhteisön eri elinten tehtävistä, jotka ovat päällekkäisiä tai joilla on sama tavoite, asianmukaisten ratkaisujen ehdottamiseksi, virastojen mahdollinen yhteensulauttaminen mukaan luettuna;

               14.

               on huolissaan siitä, että monissa virastoissa hallinto- ja toimintamenot ovat epätasapainossa siten, että hallintomenot ovat suuremmat kuin toimintamenot; kehottaa näin ollen komissiota ja virastoja asettamaan tavoitteet hallintomenojen suhteellisen osuuden leikkaamiselle suhteessa kokonaismenoihin ja laatimaan tälle aikataulun; toteaa, että monien virastojen mukaan tämä tarjoaa monia mahdollisuuksia, kuten kyselylomakkeesta käy ilmi;

               15.

               toimielinten välistä yhteistyötä koskeviin vastauksiin viitaten kannustaa virastoja tehostamaan niiden välistä yhteistyötä, jotta onnistuttaisiin vastaamaan niiden tarpeisiin erityisaloilla (esimerkiksi ohjelmistojen kehittäminen) ja leikkaamaan kustannuksia, sen sijaan, että mukautettaisiin alun perin komission tarpeisiin kehitettyjä sovelluksia, jotka osoittautuvat usein liian raskaiksi ja monimutkaisiksi virastojen erityistarpeisiin nähden;

               16.

               kannustaa virastoja luomaan ja kehittämään tiiviit työsuhteet asianomaisiin parlamentin valiokuntiin; kehottaa pysyviä valiokuntiaan, joiden vastuualueeseen kunkin viraston toiminta-ala kuuluu, koordinoimaan toimintansa budjettivaliokunnan ja talousarvion valvontavaliokunnan kanssa, jotta virastojen toiminnan seuranta olisi tehokasta;

         Uudet rahoituslähteet

               17.

               panee tyytyväisenä merkille uusia rahoitusmahdollisuuksia koskevat vastaukset ja ideat; toteaa, että monet nykyiset lähteet ja ehdotukset koskevat rakennusten ja tilojen vuokraamista ja julkaisujen ja tietojen myyntiä; ymmärtää, että muun muassa itsenäisyyden vuoksi monet virastot eivät voi hyväksyä täydentäviä rahoituslähteitä; korostaa kolmansien maiden osallistumisesta tiettyjen virastojen toimintaan aiheutuvia mittakaavaetuja ja taloudellisia etuja; kehottaa komissiota ja virastoja tekemään rakentavia ehdotuksia uusiksi lisärahoituslähteiksi, jotka lisäisivät omarahoitusastetta;

               18.

               panee tyytyväisenä merkille tiettyjen jäsenvaltioiden ja alueiden alueellaan sijaitseville virastoille myöntämät rahoitusosuudet; pitää tärkeänä, että neuvosto ja komissio vaativat tällaisia rahoitusosuuksia erityisesti silloin, kun perustetaan uusia virastoja;

         Yhdenmukaistetut toimintakehykset

               19.

               palauttaa mieliin kantansa (10), jonka mukaan nykyisten virastojen ”valikoima erilaisia muotoja ei ole avoin, selkeä eikä perusteltu, vaikka otettaisiin huomioon tehtävien erilaisuus”; kehottaa komissiota tutkimaan kaikkia olemassa olevia virastoja, jotta se voi tarvittaessa ehdottaa tarkistuksia niiden perussääntöihin virastojen sopeuttamiseksi tulevissa säädöspuitteissa määriteltäviin malleihin (11); kehottaa toimivaltaisia valiokuntia seuraamaan tätä kattavaa uudelleentarkastelua, joka olisi vietävä läpi mahdollisimman nopeasti, ja ottamaan huomioon tässä vastuuvapauspäätöslauselmassa mainitut horisontaaliset seikat;

               20.

               kehottaa komissiota esittämään asianmukaisia ehdotuksia tällaisten yhdenmukaisten puitteiden luomiseksi virastoille ennen kuin tai viimeistään samaan aikaan, kun se esittää uusia virastoja koskevat lainsäädäntöehdotukset; pitää kiinni siitä, että yhteiset suuntaviivat sisältävä toimielinten välinen sopimus on välttämätön edellytys yhdenmukaisten puitteiden luomiselle;

         Henkilöstöpolitiikka

               21.

               korostaa, että uuden varainhoitoasetuksen myötä virastojen hallintokaavioista vastaa budjettivallan käyttäjä; korostaa tämän muutoksen merkitystä tulevien virastoja koskevien vastuuvapausmenettelyjen yhteydessä, kun tarkastellaan henkilöstösääntöjen soveltamista rekrytointiin, ylennyspolitiikkaan, virkojen täyttöasteeseen ja rekrytointipolitiikkaan liittyvissä kysymyksissä;

               22.

               panee merkille, että vuoden 2004 talousarviomenettelyn aikana kyselylomakkeeseen annetuista vastauksista kävi ilmi, että useissa virastoissa keskimääräinen ylennyksiin tarvittava vuosimäärä oli selvästi pienempi kuin komissiossa, täyttämättömiä virkoja oli selvästi enemmän kuin toimielimissä ja läheskään kaikkia pyydettyjä uusia virkoja ei ehdotettu alhaisimmille palkkaluokille; katsoo, että henkilöstöpolitiikan olisi muodostettava tärkeä osa nykyisten virastojen uudelleentarkastelua;

               23.

               katsoo, että virastojen henkilöstöpolitiikan olisi noudatettava varainhoitoasetusta, henkilöstösääntöjä ja toimielinten yleisesti noudattamaa parasta käytäntöä; ottaa huomioon, että komissiota on pyydetty ilmoittamaan ennen vuoden 2005 talousarviomenettelyn käynnistymistä henkilöstöpolitiikkaa koskevat suuntaviivat, erityisesti mitä tulee täyttämättömien virkojen määrään, ylennysnopeuteen, rekrytoinnin määrään ja tavanomaiseen uraprofiiliin;

               24.

               palauttaa mieliin periaatteen, jonka mukaan virastojen olisi palkattava mahdollisimman paljon väliaikaista henkilöstöä, jotta ne säilyttäisivät joustavuutensa ja tehokkuutensa;

               25.

               on huolestunut vakavista säännönvastaisuuksista, joita on havaittu Euroopan huumausaineiden ja niiden väärinkäytön seurantakeskuksen valintamenettelyissä, muun muassa seuraavat: avoimia paikkoja koskevat ilmoitukset ovat epäselviä, valintakomiteoiden selvitykset puutteellisia ja hakijoiden arviointiperusteita ei ole vahvistettu edeltä käsin (12); on hyvin huolissaan siitä, että tämä ei välttämättä ole yksittäinen tapaus, vaan että virastoilla yleensäkin on ongelmia hallinnoida näitä melko monimutkaisia menettelyjä oikeudenmukaisella ja avoimella tavalla;

               26.

               katsoo, että virastojen järjestämien valintamenettelyjen on noudatettava samoja vaatimuksia kuin Euroopan yhteisöjen henkilöstövalintatoimiston (EPSO) noudattamien menettelyjen ja että on vältettävä sellaisen mielikuvan muodostumista, että virastojen valintamenettelyt ovat helppo tie yhteisöjen virkamieheksi;

               27.

               kehottaa komissiota tekemään ehdotuksia, joilla varmistetaan, että virastot saavat asianmukaista tukea EPSO:lta valintamenettelyjä järjestäessään, ja että on olemassa mekanismi, jonka avulla ulkopuoliset henkilöt validoivat näiden menettelyjen tulokset ennen rekrytointia.

      (1)  EUVL C 319, 30.12.2003, s. 8.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 38.

      (4)  EYVL L 357, 31.12.2002, s. 72.

      (5)  EUVL L 333, 20.12.2003, s. 52.

      (6)  Laskettu neuvoston asetuksen (EY, Euratom) N:o 1150/2000 15 artiklan periaatteiden mukaisesti (EYVL L 130, 31.5.2000, s. 8).

      (7)  EUVL L 148, 16.6.2003, s. 83 ja EUVL L 333, 20.12.2003, s. 53 (18 kohta).

      (8)  Hyväksytyt tekstit 13.1.2004, P5-TA(2004) 0015.

      (9)  EYVL L 136, 31.5.1999, s. 15.

      (10)  P5-TA(2004) 0015, 13 ja 14 kohta.

      (11)  P5-TA(2004) 0015, 24 kohta.

      (12)  Ks. tilintarkastustuomioistuimen erityiskertomus varainhoitovuodelta 2002, 13 kohta (s. 64).


Avis juridique important

|

32003D0663

2003/663/YUTP: Neuvoston päätös 2003/663/YUTP, tehty 10 päivänä joulukuuta 2002, sopimusten tekemisestä Euroopan unionin sekä Bulgarian, Islannin, Kyproksen, Latvian, Liettuan, Norjan, Romanian, Slovakian, Slovenian, Sveitsin, Tšekin, Turkin, Ukrainan, Unkarin ja Viron välillä näiden valtioiden osallistumisesta Euroopan unionin poliisioperaatioon (EUPM) Bosnia ja Hertsegovinassa

Virallinen lehti nro L 239 , 25/09/2003 s. 0001 - 0001

Neuvoston päätös 2003/663/YUTP,tehty 10 päivänä joulukuuta 2002,sopimusten tekemisestä Euroopan unionin sekä Bulgarian, Islannin, Kyproksen, Latvian, Liettuan, Norjan, Romanian, Slovakian, Slovenian, Sveitsin, Tsekin, Turkin, Ukrainan, Unkarin ja Viron välillä näiden valtioiden osallistumisesta Euroopan unionin poliisioperaatioon (EUPM) Bosnia ja HertsegovinassaEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 24 artiklan,ottaa huomioon puheenjohtajavaltion suosituksen,sekä katsoo seuraavaa:(1) Neuvosto hyväksyi 11 päivänä maaliskuuta 2002 yhteisen toiminnan 2002/210/YUTP Euroopan unionin poliisioperaatiosta(1).(2) Yhteisen toiminnan 8 artiklan 3 kohdan mukaan kolmansien valtioiden osallistumista EUPM:ään koskevat yksityiskohtaiset järjestelyt vahvistetaan sopimuksissa Euroopan unionista tehdyn sopimuksen 24 artiklan mukaisesti.(3) Neuvoston tehtyä 14 päivänä lokakuuta 2002 päätöksen valtuutuksesta puheenjohtajavaltiolle aloittaa neuvottelut puheenjohtajavaltio on neuvotellut sopimukset Bulgarian, Islannin, Kyproksen, Latvian, Liettuan, Norjan, Romanian, Slovakian, Slovenian, Sveitsin, Tsekin, Turkin, Ukrainan, Unkarin ja Viron kanssa niiden osallistumisesta EUPM:ään.(4) Nämä sopimukset olisi hyväksyttävä,ON PÄÄTTÄNYT SEURAAVAA:1 artiklaHyväksytään Euroopan unionin puolesta Euroopan unionin sekä Bulgarian, Islannin, Kyproksen, Latvian, Liettuan, Norjan, Romanian, Slovakian, Slovenian, Sveitsin, Tsekin, Turkin, Ukrainan, Unkarin ja Viron väliset sopimukset.Sopimusten tekstit ovat tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimukset Euroopan unionia sitovasti.3 artiklaTämä päätös julkaistaan Euroopan unionin virallisessa lehdessä.4 artiklaTätä päätöstä noudatetaan päivästä, jona se julkaistaan.Tehty Brysselissä 10 päivänä joulukuuta 2002.Neuvoston puolestaP. S. MøllerPuheenjohtaja(1) EYVL L 70, 13.3.2002, s. 1.


title: 2007/171/EY: Komission päätös, tehty 16 päivänä maaliskuuta 2007 , toisen sukupolven Schengenin tietojärjestelmää (SIS II) koskevista verkonhallinnan vaatimuksista (kolmas pilari)

text:
               20.3.2007

               FI

               Euroopan unionin virallinen lehti

               L 79/29

      KOMISSION PÄÄTÖS,
   tehty 16 päivänä maaliskuuta 2007,
   toisen sukupolven Schengenin tietojärjestelmää (SIS II) koskevista verkonhallinnan vaatimuksista (kolmas pilari)
   (2007/171/EY)
   EUROOPAN YHTEISÖJEN KOMISSIO, joka
   ottaa huomioon Euroopan unionista tehdyn sopimuksen,
   ottaa huomioon toisen sukupolven Schengenin tietojärjestelmän (SIS II) kehittämisestä 6 päivänä joulukuuta 2001 tehdyn neuvoston päätöksen 2001/886/YOS (1) ja erityisesti sen 4 artiklan a alakohdan,
   sekä katsoo seuraavaa:

               (1)

               Toisen sukupolven Schengenin tietojärjestelmän (SIS II) kehittämistä varten on tarpeen vahvistaa tekniset vaatimukset järjestelmän tietoliikenneverkkoa ja sen osia sekä järjestelmään liittyvää verkonhallintaa varten.

               (2)

               Tarvittavista järjestelyistä olisi sovittava komission ja jäsenvaltioiden kesken erityisesti siltä osin kuin ne koskevat jäsenvaltioissa sijaitsevia yhdenmukaisia kansallisia liittymiä.

               (3)

               Tämä päätös ei estä komissiota tekemästä myöhemmin päätöksiä SIS II:n ja erityisesti tietoturvavaatimusten kehittämisestä.

               (4)

               SIS II:n kehittämistä säännellään sekä neuvoston asetuksella (EY) N:o 2424/2001 (2) että päätöksellä 2001/886/YOS. Jotta voidaan varmistaa, että SIS II:n kehittämisen täytäntöönpano on kaikilta osin yhdenmukaista, tämän päätöksen säännösten tulee vastata sen SIS II:ta koskevista verkonhallinnan vaatimuksista tehtävän komission päätöksen säännöksiä, joka tehdään asetusta (EY) N:o 2424/2001 soveltaen.

               (5)

               Yhdistynyt kuningaskunta osallistuu tähän päätökseen Euroopan unionista tehtyyn sopimukseen ja EY:n perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan ja Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (3) 8 artiklan 2 kohdan mukaisesti.

               (6)

               Irlanti osallistuu tähän päätökseen Euroopan unionista tehtyyn sopimukseen ja EY:n perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan ja Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (4) 5 artiklan 1 kohdan ja 6 artiklan 2 kohdan mukaisesti.

               (7)

               Islannin ja Norjan osalta tällä päätöksellä kehitetään Schengenin säännöstön määräyksiä tietyistä Euroopan unionin neuvoston, Islannin tasavallan ja Norjan kuningaskunnan välillä viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen mukaisesti aloilla, joita tarkoitetaan tietyistä kyseisen sopimuksen yksityiskohtaisista soveltamissäännöistä tehdyn neuvoston päätöksen 1999/437/EY (5) 1 artiklan G alakohdassa.

               (8)

               Sveitsin osalta tällä päätöksellä kehitetään Schengenin säännöstön määräyksiä Euroopan unionin, Euroopan yhteisön ja Sveitsin valaliiton välillä Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen mukaisesti aloilla, joita tarkoitetaan neuvoston päätöksen 1999/437/EY 1 artiklan G alakohdassa sekä mainitun sopimuksen allekirjoittamisesta Euroopan yhteisön puolesta sekä sopimuksen tiettyjen määräysten väliaikaisesta soveltamisesta tehdyn neuvoston päätöksen 2004/849/EY (6) 4 artiklan 1 kohdassa.

               (9)

               Tämä päätös on liittymisasiakirjan 3 artiklan 1 kohdassa tarkoitettu Schengenin säännöstöä kehittävä tai muuten siihen liittyvä säädös.

               (10)

               Tässä päätöksessä säädetyt toimenpiteet ovat päätöksen 2001/886/YOS 5 artiklan 1 kohdalla perustetun komitean lausunnon mukaiset,

         ON PÄÄTTÄNYT SEURAAVAA:
   Ainoa artikla
   Tämän päätöksen liitteessä vahvistetaan tekniset eritelmät toisen sukupolven Schengenin tietojärjestelmän (SIS II) viestintäinfrastruktuurin fyysisen arkkitehtuurin suunnittelua varten.

      Tehty Brysselissä 16 päivänä maaliskuuta 2007.

            Komission puolesta

         Franco FRATTINI

            Varapuheenjohtaja

      (1)  EYVL L 328, 13.12.2001, s. 1.

      (2)  EYVL L 328, 13.12.2001, s. 4. Asetus sellaisena kuin se on muutettuna asetuksella (EY) N:o 1988/2006 (EUVL L 411, 30.12.2006, s. 1).

      (3)  EYVL L 131, 1.6.2000, s. 43. Päätös sellaisena kuin se on muutettuna päätöksellä 2004/926/EY (EUVL L 395, 31.12.2004, s. 70).

      (4)  EYVL L 64, 7.3.2002, s. 20.

      (5)  EYVL L 176, 10.7.1999, s. 31.

      (6)  EUVL L 368, 15.12.2004, s. 26.

      LIITE
      SISÄLLYSLUETTELO

                  1.

               Johdanto …

                  1.1

               Lyhytnimet ja lyhenteet …

                  2.

               Yleiskatsaus …

                  3.

               Maantieteellinen kattavuus …

                  4.

               Verkkopalvelut …

                  4.1

               Verkon toimintamalli …

                  4.2

               Pää- ja varmuusjärjestelmän yhteystyyppi …

                  4.3

               Kaistanleveys …

                  4.4

               Palveluluokat …

                  4.5

               Tuetut protokollat …

                  4.6

               Tekniset eritelmät …

                  4.6.1

               IP-osoitejärjestelmä …

                  4.6.2

               Ipv6-osoitteiden käyttö …

                  4.6.3

               Staattinen reitityksenvalinta …

                  4.6.4

               Kaistanleveyden kapasiteetti …

                  4.6.5

               Muut vaatimukset …

                  4.7

               Häiriönkestävyys …

                  5.

               Seuranta …

                  6.

               Yleisluonteiset palvelut …

                  7.

               Käytettävyys …

                  8.

               Tietoturvapalvelut …

                  8.1

               Verkon salaus …

                  8.2

               Muut tietoturvaominaisuudet …

                  9.

               Käyttötuki ja tukitoiminnot …

                  10.

               Vuorovaikutus muiden järjestelmien kanssa …
            1.   Johdanto
      Tässä asiakirjassa käsitellään tietoliikenneverkon ja sen osien sekä järjestelmän verkonhallintaa koskevien vaatimusten rakennetta.
      1.1   Lyhytnimet ja lyhenteet
      Tässä jaksossa selitetään asiakirjassa käytetyt lyhytnimet ja lyhenteet.

                  Lyhytnimet ja lyhenteet

                  Selitys

                  BLNI

                  kansallisen paikallisliittymän varmuusjärjestelmä (Backup Local National Interface)

                  CEP

                  keskuspiste (Central End Point)

                  CNI

                  kansallinen keskusliittymä (Central National Interface)

                  CS

                  keskusjärjestelmä (Central System)

                  CS-SIS

                  tekninen tukitoiminto, joka sisältää SIS II -tietokannan

                  DNS

                  nimipalvelin (Domain Name Server)

                  FCIP

                  tekniikka, jonka avulla yhdistetään tallennusverkkoja IP:n avulla (Fibre Channel over IP)

                  FTP

                  tiedostonsiirtoprotokolla (File Transport Protocol)

                  HTTP

                  hypertekstin siirtoprotokolla (Hyper Text Transfer Protocol)

                  IP

                  Internet-protokolla

                  LAN

                  lähiverkko (Local Area Network)

                  LNI

                  kansallinen paikallisliittymä (Local National Interface)

                  Mbps

                  Mb/s (megabittiä sekunnissa)

                  MDC

                  järjestelmän pääkehittäjä (Main Developer Contractor)

                  N.SIS II

                  kunkin jäsenvaltion kansallinen järjestelmä

                  NI-SIS

                  yhdenmukainen kansallinen liittymä

                  NTP

                  NTP-protokolla (Network Time Protocol)

                  SAN

                  tallennusverkko (Storage Area Network)

                  SDH

                  synkroninen digitaalinen hierarkia

                  SIS II

                  toisen sukupolven Schengenin tietojärjestelmä

                  SMTP

                  SMTP-protokolla (Simple Mail Transport Protocol)

                  SNMP

                  SNMP-protokolla (Simple Network Management Protocol)

                  s-TESTA

                  hallintoelinten yhteinen suojattu yleiseurooppalainen telematiikkaverkko (Secure Trans-European Services for Telematics between Administrations), liittyy IDABC-ohjelmaan (yleiseurooppalaisten sähköisten viranomaispalveluiden yhteentoimiva toimittaminen julkishallinnolle, yrityksille ja kansalaisille). Euroopan parlamentin ja neuvoston päätös 2004/387/EY, tehty 21.4.2004.

                  TCP

                  tiedonsiirtoprotokolla (Transmission Control Protocol)

                  VIS

                  viisumitietojärjestelmä

                  VPN

                  virtuaalinen erillisverkko (Virtual Private Network)

                  WAN

                  suuralueverkko, esim. maiden välillä (Wide Area Network)

            2.   Yleiskatsaus
      SIS II muodostuu seuraavista osista:

                  —

                  keskustietokanta, jäljempänä ’SIS II:n keskustietojärjestelmä’, joka muodostuu seuraavista osista:

                              —

                              tekninen tukitoiminto, jäljempänä ’CS-SIS’, joka sisältää SIS II -tietokannan. CS-SIS-pääjärjestelmä huolehtii teknisestä valvonnasta ja hallinnoinnista, ja sen kaikki toiminnot turvataan toimintahäiriöiden varalta CS-SIS-varmuusjärjestelmän avulla,

                              —

                              yhdenmukaiset kansalliset liittymät, jäljempänä ’NI-SIS’.

                  —

                  eri jäsenvaltioiden kansalliset järjestelmät, jäljempänä ’N.SIS II’, jotka muodostuvat SIS II:n keskusjärjestelmän kanssa yhteydessä olevista kansallisista tietojärjestelmistä. N.SIS II voi sisältää tiedoston, jäljempänä ’kansallinen tiedosto’, joka sisältää täydellisen tai osittaisen kopion SIS II -tietokannasta;

                  —

                  CS-SIS:n ja NI-SIS:ien välinen viestintäinfrastruktuuri, jäljempänä ’viestintäinfrastruktuuri’, eli suojattu virtuaaliverkko, joka sisältää SIS II -tiedot ja jonka välityksellä SIRENE-toimistot vaihtavat tietoja keskenään.

            Kansalliset järjestelmät (NI-SIS) muodostuvat seuraavista osista:

                  —

                  kussakin jäsenvaltiossa on yksi kansallinen paikallisliittymä, jäljempänä ’LNI’, jonka kautta jäsenvaltio on fyysisesti yhteydessä suojattuun tietoliikenneverkkoon ja joka sisältää SIS II -järjestelmän ja SIRENE-tietojenvaihdon edellyttämät salausvälineet. LNI sijaitsee jäsenvaltion omistamissa tiloissa.

                  —

                  valinnaisena kansallisen paikallisliittymän varmuusjärjestelmä, jäljempänä ’BLNI’, jolla on täsmälleen sama sisältö ja toiminnot kuin LNI:llä.

            LNI ja BLNI on tarkoitettu käytettäväksi yksinomaan SIS II -tietojärjestelmää ja SIRENE-toimistojen tietojenvaihtoa varten. LNI- ja BLNI-järjestelmien tekniset ominaisuudet täsmennetään ja niistä sovitaan kunkin jäsenvaltion kanssa erikseen, jotta voidaan ottaa huomioon tietoturvavaatimukset, laitteiden fyysinen sijainti ja asennusolosuhteet sekä verkkopalvelun tarjoajan palvelut. Tämä tarkoittaa, että fyysinen s-TESTA-yhteys voi sisältää useita VPN-kanavia myös muiden järjestelmien kuten viisumitietojärjestelmän (VIS) ja Eurodacin tarpeita silmällä pitäen.

                  —

                  kansallinen keskusliittymä, jäljempänä ’CNI’, eli sovellus, joka varmistaa pääsyn SIS II -tietokantaan (CS-SIS). Kullakin jäsenvaltiolla on oma looginen liitäntäpiste kansalliseen keskusliittymään keskuspalomuurin kautta.

            CS-SIS:n ja NI-SIS:ien välinen viestintäinfrastruktuuri muodostuu seuraavista osista:

                  —

                  s-TESTA-verkko (Secure Trans-European Services for Telematics between Administrations), jäljempänä ’s-TESTA’, joka tarjoaa suojatun virtuaalisen erillisverkon SIS II -tietoja ja SIRENE-tietojenvaihtoa varten.

            3.   Maantieteellinen kattavuus
      Viestintäinfrastruktuurin tulee kattaa kaikki järjestelmän toimintaan osallistuvat valtiot, ja sen on pystyttävä tarjoamaan niille kaikki vaaditut palvelut:
      Kaikki EU:n jäsenvaltiot (Alankomaat, Belgia, Espanja, Irlanti, Italia, Itävalta, Kreikka, Kypros, Latvia, Liettua, Luxemburg, Malta, Portugali, Puola, Ranska, Ruotsi, Saksa, Slovakia, Slovenia, Suomi, Tanska, Tšekki, Unkari, Viro ja Yhdistynyt kuningaskunta) sekä Norja, Islanti ja Sveitsi.
      Lisäksi on varauduttava Romanian ja Bulgarian liittymiseen Schengenin tietojärjestelmään.
      Viestintäinfrastruktuuriin on myös voitava liittää SIS II -keskusjärjestelmään mahdollisesti myöhemmin liittyvät maat tai yksiköt (esim. Europol, Eurojust).
      4.   Verkkopalvelut
      Aina kun mainitaan jokin protokolla tai arkkitehtuuri, myös vastaavat uudemmat teknologiat, protokollat ja arkkitehtuurit ovat hyväksyttäviä.
      4.1   Verkon toimintamalli
      SIS II:n arkkitehtuuri perustuu keskitettyihin palveluihin, joita voidaan käyttää eri jäsenvaltioissa. Järjestelmän häiriönsietokyvyn turvaamiseksi keskitetyt palvelut on kopioitu kahteen eri paikkaan siten, että pääjärjestelmä (CS-SIS) ja keskusyksikkö (CU) sijaitsevat Strasbourgissa Ranskassa ja niiden varmuusjärjestelmät St. Johann im Pongaussa Itävallassa.
      Sekä pää- että varmuuskeskusyksikköön on voitava luoda yhteys kaikista tietojärjestelmään kuuluvista jäsenvaltioista. Järjestelmään osallistuvilla valtioilla voi olla useampia verkkoliitäntäpisteitä, yksi kansallinen paikallisliittymä ja sen varmuusjärjestelmä, joiden kautta niiden kansallinen järjestelmä on liitetty keskusjärjestelmään.
      Sen lisäksi, että viestintäinfrastruktuurin avulla luodaan järjestelmän toiminnan kannalta keskeinen yhteys kustakin jäsenvaltiosta keskusjärjestelmään, sen avulla on myös voitava välittää lisätietoja kahdenvälisesti eri jäsenvaltioiden SIRENE-toimistojen välillä.
      4.2   Pää- ja varmuusjärjestelmän yhteystyyppi
      Pääjärjestelmän ja varmuusjärjestelmän välisen yhteystyypin on oltava SDH-ring tai vastaava, eli siinä on voitava käyttää myös uusia arkkitehtuureja ja teknologioita. SDH-infrastruktuurin avulla on myös tarkoitus laajentaa kummankin keskusyksikön paikallisverkkoja, jotta voidaan luoda saumattomasti toimiva yhtenäinen lähiverkko (LAN). Tämän lähiverkon avulla toteutetaan keskusyksikön ja sen varmuusjärjestelmän jatkuva synkronointi.
      4.3   Kaistanleveys
      Olennainen viestintäinfrastruktuuria koskeva vaatimus liittyy kaistanleveyteen, jonka se pystyy tarjoamaan toisiinsa liitetyille asemille (site), ja sen kyky tukea tätä kaistanleveyttä runkoverkossaan.
      Kansallista paikallisliittymää (LNI) ja sen mahdollista varmuusjärjestelmää (BLNI) varten tarvittava kaistanleveys vaihtelee jäsenvaltiosta toiseen sen mukaan, käyttävätkö ne kansallisia kopioita, tietojen hakua keskustietojärjestelmästä ja biometristen tietojen vaihtoa.
      Sillä, minkä verran kaistanleveyttä viestintäinfrastruktuurista annetaan eri valtioille, ei ole merkitystä, kunhan kaistanleveys riittää täyttämään kunkin jäsenvaltion vähimmäistarpeet.
      Kukin edellä mainituista erilaisista asemista voi siirtää suuria määriä tietoja (aakkosnumeerisia ja biometrisiä tietoja sekä kokonaisia asiakirjoja) kumpaankin suuntaan. Tämän vuoksi viestintäinfrastruktuurin on taattava kullekin yhteydelle riittävän suuri vähimmäissiirtonopeus kumpaankin suuntaan tapahtuvia siirtoja varten.
      Viestintäinfrastruktuurin on voitava tarjota yhteyksiä, joiden nopeus on vähintään 2 Mb/s ja jopa 155 Mb/s tai enemmän. Verkon on taattava kullekin yhteydelle riittävän suuri vähimmäissiirtonopeus kumpaankin suuntaan tapahtuvia siirtoja varten ja sen on pystyttävä tarjoamaan tuki verkkoliitäntäpisteiden kokonaiskaistanleveydelle.
      4.4   Palveluluokat
      SIS II:n keskustietojärjestelmässä on myös jatkossa mahdollista priorisoida tiettyjä hakuja/kuulutuksia. Tämän vuoksi myös viestintäinfrastruktuurissa on voitava priorisoida tietoliikennettä.
      SIS II:n keskustietojärjestelmän oletetaan asettavan verkon priorisointiparametrit kaikkia niitä tiedonsiirtopaketteja varten, jotka sitä vaativat. Tätä varten käytetään WFQ-jonotusmenetelmää (Weighted Fair Queuing). Tämä edellyttää, että viestintäinfrastruktuuri pystyy omaksumaan lähettävän lähiverkon tietopaketille antaman priorisointiluokituksen ja käsittelemään paketteja runkoverkossaan sen mukaisesti. Lisäksi viestintäinfrastruktuurin on pystyttävä toimittamaan alkuperäiset paketit määränpäähän niin, että niissä on edelleen lähettävän lähiverkon antama priorisointiluokitus.
      4.5   Tuetut protokollat
      SIS II:n keskusyksikössä käytetään useita verkkoprotokollia. Siksi viestintäinfrastruktuurin on tuettava useita erilaisia verkkoprotokollia. Tällaisia vakiokäytössä olevia protokollia ovat HTTP, FTP, NTP, SMTP, SNMP ja DNS.
      Vakioprotokollien lisäksi viestintäinfrastruktuurin on pystyttävä käsittelemään myös erilaisia tunnelointiprotokollia, tallennusverkon (SAN) replikointiprotokollia sekä BEA WebLogicin omia Java-to-Java-yhteysprotokollia. Tunnelointiprotokollia, mm. IPsec-protokollaa, käytetään suojattujen pakettien siirtämiseen lähettäjältä vastaanottajalle.
      4.6   Tekniset eritelmät
      4.6.1   IP-osoitejärjestelmä
      Viestintäinfrastruktuurin tulee sisältää joukko varattuja IP-osoitteita, joita voidaan käyttää ainoastaan tämän verkon sisällä. SIS II:ssa käytetään vain tiettyä osaa näistä varatuista IP-osoitteista, eikä niitä käytetä missään muualla.
      4.6.2   Ipv6-osoitteiden käyttö
      Voidaan olettaa, että jäsenvaltioiden paikallisverkoissa käytetään TCP/IP-protokollaa. Jotkut asemat käyttävät kuitenkin 4-versiota ja toiset 6-versiota. Verkkoliitäntäpisteiden on voitava toimia yhdyskäytävänä sekä SIS II:n keskusjärjestelmän ja N.SIS II:n käyttämistä verkkoprotokollista riippumattomasti.
      4.6.3   Staattinen reitityksenvalinta
      Keskus- ja varmuusjärjestelmä voivat käyttää jäsenvaltioiden kanssa käytävässä viestinnässä samaa IP-osoitetta. Siksi viestintäinfrastruktuurin olisi voitava tukea staattista reitityksenvalintaa.
      4.6.4   Kaistanleveyden kapasiteetti
      Jos keskus- tai varmuusjärjestelmän käyttämä osuus yhteydestä alle 90 prosenttia, yksittäisen jäsenvaltion on voitava tukea jatkuvasti 100 prosenttia sille myönnetystä kaistanleveydestä.
      4.6.5   Muut vaatimukset
      CS-SIS:n toimintavaatimusten täyttämiseksi viestintäinfrastruktuurin on täytettävä ainakin seuraavat tekniset vaatimukset:
      Tiedonsiirtojen kauttakulkuviive saa olla (myös ruuhka-aikoina) enintään 150 ms 95 prosentilla paketeista ja alle 200 ms 100 prosentilla paketeista.
      Tietopakettien katoamisen todennäköisyys saa olla (myös ruuhka-aikoina) enintään 10-4 95 prosentilla paketeista ja alle 10-3 100 prosentilla paketeista.
      Nämä vaatimukset koskevat kutakin liitäntäpistettä erikseen.
      Keskus- ja varmuusjärjestelmän välisessä yhteydessä kiertokulkuaika saa olla enintään 60 ms.
      4.7   Häiriönkestävyys
      CS-SIS:n suunnittelussa on pyritty mahdollisimman korkeaan käytettävyyteen. Osien rikkoutumisesta aiheutuvat toimintahäiriöt on pyritty estämään siten, että koko laitteisto on olemassa kahtena kappaleena.
      Myös viestintäinfrastruktuurin osien on voitava kestää osien vikaantumisesta aiheutuvat häiriöt. Viestintäinfrastruktuurin osalta tämä tarkoittaa sitä, että seuraavien osien on oltava vikasietoisia:

                  —

                  runkoverkko

                  —

                  reitittimet

                  —

                  liitäntäpisteet

                  —

                  tilaajayhteydet (fyysisesti redundatti kaapelointi mukaan luettuna)

                  —

                  tietoturvavälineet (salauslaitteet, palomuurit jne.)

                  —

                  kaikki yleisluonteiset palvelut (DNS, NTP jne.)

                  —

                  LNI/BLNI

            Kaikkien verkkolaitteiden korjausmekanismien tulisi käynnistyä ilman manuaalisia toimenpiteitä.
      5.   Seuranta
      Seurannan helpottamiseksi viestintäinfrastruktuurin seurantavälineet on voitava integroida sen organisaation seurantavälineisiin, joka vastaa SIS II:n keskusyksikön operatiivisesta hallinnoinnista.
      6.   Yleisluonteiset palvelut
      Erityisten verkko- ja tietoturvapalvelujen ohella viestintäinfrastruktuurin on kyettävä tarjoamaan myös yleisluonteisia palveluja.
      Käyttövarmuuden turvaamiseksi erityispalvelut on toteutettava kummassakin keskusyksikössä.
      Viestintäinfrastruktuurin tulee sisältää seuraavat valinnaiset yleisluonteiset palvelut:

                  Palvelu

                  Lisätiedot

                  DNS

                  Tätä nykyä käytössä oleva mekanismi, jonka avulla vikatilanteessa siirrytään keskusjärjestelmästä varmuusjärjestelmään, jos verkon toimintahäiriö johtuu IP-osoitteen vaihtamisesta yleisellä nimipalvelimella (DNS).

                  Sähköpostiyhteys

                  Voi olla kätevää käyttää yleistä sähköpostiyhteyttä, sillä sen avulla eri jäsenvaltioiden sähköpostiasetukset voidaan yhdenmukaistaa. Lisäetuna on se, että näin tähän ei tarvitse käyttää keskus- tai varmuusjärjestelmän verkkokapasiteettia, kuten oman erillisen palvelimen yhteydessä.
                  Yleisen sähköpostiyhteyden kautta välitettävien viestien on joka tapauksessa täytettävä niille asetettavat turvallisuusvaatimukset.

                  NTP

                  Tämän palvelun avulla synkronoidaan verkkolaitteiden kellot.

            7.   Käytettävyys
      SIS II:n keskusjärjestelmän sekä kansallisten paikallisliittymien ja niiden varmuusjärjestelmien on voitava taata 99,99 prosentin käytettävyys 28 päivän ominaisperiodin ajan ilman että verkon käytettävyyttä lasketaan mukaan.
      Viestintäinfrastruktuurin käytettävyyden on oltava 99,99 prosenttia.
      8.   Tietoturvapalvelut
      8.1   Verkon salaus
      SIS II:n keskusjärjestelmä ei salli korkean tai erittäin korkean turvaluokituksen omaavan datan siirtämistä lähiverkon ulkopuolelle ilman salausta. On varmistettava, että verkkopalvelujen tarjoaja ei pääse käsiksi SIS II:n operatiivisiin tietoihin eikä niihin liittyvään SIRENE-tietojenvaihtoon.
      Jotta voidaan säilyttää korkea tietoturvan taso, viestintäinfrastruktuurin on mahdollistettava varmenteiden/avainten hallinta. Salauslaitteita on voitava hallinnoida ja valvoa myös etäältä. Salausalgoritmien on täytettävä ainakin seuraavat vaatimukset:

                  —

                  Symmetriset salausalgoritmit:

                              —

                              3DES (128 bittiä) tai parempi

                              —

                              salausavain on luotava satunnaisluvun avulla, niin että avainta ei ole mahdollista lyhentää hyökkäyksen aikana

                              —

                              salausavaimet tai tiedot, joiden avulla avaimet voidaan johtaa, on aina suojattava kun ne on tallennettu.

                  —

                  Epäsymmetriset salausalgoritmit:

                              —

                              RSA (1 024-bittinen moduuli) tai parempi

                              —

                              salausavain on luotava satunnaisluvun avulla, niin että avainta ei ole mahdollista lyhentää hyökkäyksen aikana

            Salauksessa käytetään ESP-protokollaa (Encapsulated Security Payload, RFC2406) tunneloituna. Payload ja alkuperäiset IP-otsikkotiedot salataan.
      Tilapäisten avainten vaihdossa käytetään IKE-protokollaa (Internet Key Exchange).
      IKE-avainten voimassaoloaika on enintään yksi päivä.
      Tilapäisten avainten voimassaoloaika on enintään yksi tunti.
      8.2   Muut tietoturvaominaisuudet
      Viestintäinfrastruktuurin on suojattava paitsi SIS II:n liityntäpisteet myös valinnaiset yleisluonteiset palvelut. Näiden palvelujen tulee täyttää samat suojatoimet kuin keskusjärjestelmän (CS-SIS). Kaikkien yleisluonteisten palvelujen suojana on näin ollen oltava ainakin palomuuri, viruksentorjuntaohjelma sekä tunkeilijan havaitsemisjärjestelmä. Lisäksi yleisluonteisten palvelujen tuottamisessa käytettävien laitteiden ja niiden suojatoimien on oltava jatkuvan tietoturvavalvonnan alaisia (sisäänkirjaus ja seuranta).
      Korkean tietoturvatason säilyttämiseksi SIS II:n keskusjärjestelmän operatiivisesta hallinnoinnista vastaavan organisaation on oltava tietoinen kaikista viestintäinfrastruktuuriin liittyvistä tietoturvaloukkauksista. Tämän vuoksi kaikista viestintäinfrastruktuuriin kohdistuvista tietoturvaloukkauksista on voitava ilmoittaa viipymättä SIS II:n keskusjärjestelmän operatiivisesta hallinnoinnista vastaavalle organisaatiolle. Kaikista tietoturvaloukkauksista on laadittava raportti säännöllisesti, esimerkiksi kuukausittain, ja tapauskohtaisesti.
      9.   Käyttötuki ja tukitoiminnot
      Viestintäinfrastruktuurin toimittajan on perustettava myös käyttötuki, joka toimii yhteistyössä SIS II:n keskusjärjestelmän operatiivisesta hallinnoinnista vastaavan organisaation kanssa.
      10.   Vuorovaikutus muiden järjestelmien kanssa
      Viestintäinfrastruktuurin on varmistettava, ettei tietoja pääse hyväksyttyjen viestintäkanavien ulkopuolelle. Teknisen toteutuksen kannalta tämä edellyttää, että:

                  —

                  Kaikki luvaton ja/tai valvomaton pääsy muihin verkkoihin on ankarasti kielletty. Tämä koskee myös yhdysliikennettä Internetiin.

                  —

                  Tietoja ei saa vuotaa verkon muihin järjestelmiin; esimerkiksi eri IP VPN -verkkojen yhteenliittäminen ei ole sallittua.

            Edellä mainittujen teknisten rajoitusten ohella tämä vaatimus vaikuttaa myös viestintäinfrastruktuurin käyttötukeen. Käyttötuki ei saa paljastaa mitään SIS II:n keskusjärjestelmää koskevia tietoja muille kuin SIS II:n keskusjärjestelmän operatiivisesta hallinnoinnista vastaavalle organisaatiolle.


title: 2011/250/EU: Neuvoston päätös, annettu 31 päivänä tammikuuta 2011 , Euroopan yhteisöjen ja niiden jäsenvaltioiden sekä Uzbekistanin tasavallan välistä kumppanuutta koskevaan kumppanuus- ja yhteistyösopimukseen liitettävän, kyseisen sopimuksen muuttamista sen määräysten ulottamiseksi kahdenväliseen tekstiilituotteiden kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen, koskevan pöytäkirjan allekirjoittamisesta Euroopan unionin puolesta

text:
               27.4.2011

               FI

               Euroopan unionin virallinen lehti

               L 106/1

         NEUVOSTON PÄÄTÖS,
   annettu 31 päivänä tammikuuta 2011,
   Euroopan yhteisöjen ja niiden jäsenvaltioiden sekä Uzbekistanin tasavallan välistä kumppanuutta koskevaan kumppanuus- ja yhteistyösopimukseen liitettävän, kyseisen sopimuksen muuttamista sen määräysten ulottamiseksi kahdenväliseen tekstiilituotteiden kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen, koskevan pöytäkirjan allekirjoittamisesta Euroopan unionin puolesta
   (2011/250/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan yhdessä 218 artiklan 5 kohdan kanssa,
   ottaa huomioon Euroopan komission ehdotuksen
   sekä katsoo seuraavaa:

               (1)

               Neuvosto antoi 9 päivänä kesäkuuta 2010 komissiolle luvan aloittaa Uzbekistanin tasavallan kanssa neuvottelut Euroopan yhteisöjen ja niiden jäsenvaltioiden sekä Uzbekistanin tasavallan välisen kumppanuutta koskevan kumppanuus- ja yhteistyösopimuksen (1), jäljempänä ’sopimus’, muuttamiseksi, jotta varmistetaan, että muiden tavaroiden kaupassa noudatettavat periaatteet ulotetaan virallisesti myös tekstiilituotteiden kauppaan. Nämä neuvottelut on saatettu menestyksekkäästi päätökseen, ja pöytäkirja sopimuksen muuttamisesta kumoamalla 16 artikla ja kaikki viittaukset siihen parafoitiin 1 päivänä heinäkuuta 2010.

               (2)

               Neuvottelujen yhteydessä osapuolet sopivat suorittavansa tarkastustoimenpiteen ja poistavansa tekniseen säännökseen viittaavan vanhentuneen säännöksen, jonka voimassaolo päättyi vuonna 1998, jasiihen viittaavan vastaavan liitteen.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (4)

               Unionin olisi allekirjoitettava sopimuksen muuttamista koskeva pöytäkirja sillä varauksella, että se tehdään,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisöjen ja niiden jäsenvaltioiden sekä Uzbekistanin tasavallan välistä kumppanuutta koskevaan kumppanuus- ja yhteistyösopimukseen liitettävän, kyseisen sopimuksen muuttamista sen määräysten ulottamiseksi kahdenväliseen tekstiilituotteiden kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen, koskevan pöytäkirjan, jäljempänä ’pöytäkirja’, allekirjoittaminen, unionin puolesta sillä varauksella, että mainittu pöytäkirja (2) tehdään.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta, sillä varauksella, että se tehdään ja antaa seuraava ilmoitus:

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ’Euroopan yhteisöön’ on siten tilanteen mukaan ymmärrettävä viittauksiksi ’Euroopan unioniin’.”

   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 31 päivänä tammikuuta 2011.

            Neuvoston puolesta

            Puheenjohtaja

         C. ASHTON

      (1)  EYVL L 229, 31.8.1999, s.3.

      (2)  Pöytäkirjan teksti julkaistaan yhdessä sen tekemistä koskevan päätöksen kanssa.


title: 2000/815/EY: Neuvoston päätös, tehty 14 päivänä joulukuuta 2000, Euroopan talousyhteisön sekä Tanskan hallituksen ja Grönlannin maakuntahallituksen välisessä kalastusta koskevassa sopimuksessa tarkoitettua kalastusta koskevista edellytyksistä tehdyn neljännen pöytäkirjan väliaikaista soveltamista koskevan sopimuksen tekemisestä kirjeenvaihtona

text:
Avis juridique important

|

32000D0815

Virallinen lehti nro L 329 , 27/12/2000 s. 0046 - 0046

Neuvoston päätös,tehty 14 päivänä joulukuuta 2000,Euroopan talousyhteisön sekä Tanskan hallituksen ja Grönlannin maakuntahallituksen välisessä kalastusta koskevassa sopimuksessa tarkoitettua kalastusta koskevista edellytyksistä tehdyn neljännen pöytäkirjan väliaikaista soveltamista koskevan sopimuksen tekemisestä kirjeenvaihtona(2000/815/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan,ottaa huomioon komission ehdotuksen,sekä katsoo seuraavaa:(1) Euroopan talousyhteisön sekä Tanskan hallituksen ja Grönlannin maakuntahallituksen välisen, Grönlannin yksinomaisen talousalueen vesillä harjoitettavaa kalastusta koskevan kalastussopimuksen(1) mukaisesti yhteisö sekä Tanskan hallitus ja Grönlannin maakuntahallitus ovat käyneet neuvotteluja uudesta täytäntöönpanopöytäkirjasta, jonka on määrä kattaa vuodet 2001-2006.(2) Näiden neuvottelujen tuloksena parafoitiin 13 päivänä syyskuuta 2000 uusi pöytäkirja.(3) Tämän uuden pöytäkirjan nojalla yhteisön kalastajat saavat mahdollisuuden kalastaa Grönlannin lainkäyttövaltaan kuuluvilla vesillä 1 päivän tammikuuta 2001 ja 31 päivän joulukuuta 2006 välisenä aikana.(4) On välttämätöntä, että kyseistä pöytäkirjaa sovelletaan 1 päivästä tammikuuta 2001, jottei yhteisön kalastusalusten toiminta keskeydy. Tämän vuoksi sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan soveltamisesta väliaikaisesti voimassa olevan pöytäkirjan voimassaolon lakkaamista seuraavasta päivästä alkaen. On syytä hyväksyä kyseinen sopimus, jollei perustamissopimuksen 37 artiklan nojalla tehdystä lopullisesta päätöksestä muuta johdu.(5) Yhteisön kalastajien toimeentulon varmistamiseksi on tärkeää, että nämä pyyntialueet saadaan käyttöön 1 päivänä tammikuuta 2001. Ottaen huomioon asian kiireellisyyden on ehdottoman välttämätöntä myöntää poikkeus Amsterdamin sopimuksen liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan,ON PÄÄTTÄNYT SEURAAVAA:1 artiklaHyväksytään kirjeenvaihtona yhteisön puolesta Euroopan yhteisön sekä Tanskan hallituksen ja Grönlannin maakuntahallituksen välisessä sopimuksessa tarkoitettua kalastusta koskevia edellytyksiä määrittävän neljännen pöytäkirjan väliaikaista soveltamista koskeva sopimus.Kirjeenvaihtona tehdyn sopimuksen ja pöytäkirjan teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.Tehty Brysselissä 14 päivänä joulukuuta 2000.Neuvoston puolestaPuheenjohtajaJ. Glavany(1) EYVL L 29, 1.2.1985, s. 9.


Avis juridique important

|

32001D0352

2001/352/YUTP: Neuvoston päätös, tehty 9 päivänä huhtikuuta 2001, Euroopan unionin tarkkailuvaltuuskunnan (EUMM) toimintaa Jugoslavian liittotasavallassa koskevan Euroopan unionin ja Jugoslavian liittotasavallan välisen sopimuksen tekemisestä

Virallinen lehti nro L 125 , 05/05/2001 s. 0001 - 0001

Neuvoston päätös,tehty 9 päivänä huhtikuuta 2001,Euroopan unionin tarkkailuvaltuuskunnan (EUMM) toimintaa Jugoslavian liittotasavallassa koskevan Euroopan unionin ja Jugoslavian liittotasavallan välisen sopimuksen tekemisestä(2001/352/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 24 artiklan,ottaa huomioon puheenjohtajavaltion suosituksen,sekä katsoo seuraavaa:(1) Neuvosto hyväksyi 22 päivänä joulukuuta 2000 yhteisen toiminnan 2000/811/YUTP Euroopan unionin tarkkailuvaltuuskunnasta(1).(2) Yhteisen toiminnan 6 artiklassa säädetään, että EUMM:n toimintaa sen vastuualueilla koskevat yksityiskohtaiset säännöt vahvistetaan sopimuksissa, jotka on tehtävä Euroopan unionista tehdyn sopimuksen 24 artiklassa määrätyn menettelyn mukaisesti.(3) Puheenjohtajavaltio on puheenjohtajavaltion valtuuttamisesta neuvottelujen aloittamiseen 12 päivänä maaliskuuta 2001 tehdyn neuvoston päätöksen johdosta neuvotellut Jugoslavian liittotasavallan kanssa sopimuksen EUMM:n toiminnasta.(4) Tämä sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään Euroopan unionin puolesta Euroopan unionin tarkkailuvaltuuskunnan (EUMM) toimintaa Jugoslavian liittotasavallassa koskeva Euroopan unionin ja Jugoslavian liittotasavallan välinen sopimus.Sopimus on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on oikeus allekirjoittaa sopimus Euroopan unionia sitovasti.3 artiklaTämä päätös julkaistaan virallisessa lehdessä.Päätös tulee voimaan päivänä, jona se julkaistaan.Tehty Luxemburgissa 9 päivänä huhtikuuta 2001.Neuvoston puolestaPuheenjohtajaA. Lindh(1) EYVL L 328, 31.12.2000, s. 53.


title: 2009/817/EY: Neuvoston päätös, tehty 27 päivänä lokakuuta 2009 , alueiden komitean ranskalaisen jäsenen nimeämisestä

text:
               7.11.2009

               FI

               Euroopan unionin virallinen lehti

               L 291/26

      NEUVOSTON PÄÄTÖS,
   tehty 27 päivänä lokakuuta 2009,
   alueiden komitean ranskalaisen jäsenen nimeämisestä
   (2009/817/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Ranskan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi.

               (2)

               Yksi alueiden komitean jäsenen paikka on vapautunut Bernard SOULAGEn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään uudelleen alueiden komitean jäseneksi jäljellä olevaksi toimikaudeksi eli 25 päivään tammikuuta 2010:
   Bernard SOULAGE, Vice-président du Conseil régional de Rhône-Alpes.
   2 artikla
   Tämä päätös tulee voimaan päivänä, jona se tehdään.

      Tehty Luxemburgissa 27 päivänä lokakuuta 2009.

            Neuvoston puolesta

            Puheenjohtaja

         C. BILDT

      (1)  EUVL L 56, 25.2.2006, s. 75.


title: 2010/1/: EU – San Marino -yhteistyökomitean koontipäätös N:o 1/2010, annettu 29 päivänä maaliskuuta 2010 , Euroopan talousyhteisön ja San Marinon tasavallan yhteistyötä ja tulliliittoa koskevan sopimuksen täytäntöönpanoa koskevista eri toimenpiteistä

text:
               23.6.2010

               FI

               Euroopan unionin virallinen lehti

               L 156/13

         EU – SAN MARINO -YHTEISTYÖKOMITEAN KOONTIPÄÄTÖS N:o 1/2010,
   annettu 29 päivänä maaliskuuta 2010,
   Euroopan talousyhteisön ja San Marinon tasavallan yhteistyötä ja tulliliittoa koskevan sopimuksen täytäntöönpanoa koskevista eri toimenpiteistä
   EU–SAN MARINO -YHTEISTYÖKOMITEA, joka
   ottaa huomioon Euroopan talousyhteisön ja San Marinon tasavallan yhteistyötä ja tulliliittoa koskevan sopimuksen (1) ja erityisesti sen 7 artiklan 2 kohdan, 8 artiklan 3 kohdan, 13 artiklan 2 kohdan ja 23 artiklan 3 kohdan,
   sekä katsoo seuraavaa:

               (1)

               Euroopan talousyhteisön ja San Marinon tasavallan yhteistyötä ja tulliliittoa koskeva sopimus, jäljempänä, ’sopimus’, tuli voimaan 1 päivänä huhtikuuta 2002.

               (2)

               Sopimuksen voimaantulon johdosta Euroopan talousyhteisön ja San Marinon tasavallan välisen kauppaa ja tulliliittoa koskevan väliaikaisen sopimuksen (2) soveltaminen on päättynyt.

               (3)

               Sopimuksessa edellytetään, että EU–San Marino -yhteistyökomitea, jäljempänä ’yhteistyökomitea’, tekee tiettyjä päätöksiä sen moitteettoman täytäntöönpanon varmistamiseksi.

               (4)

               Sopimuksen 7 artiklan 2 kohdassa määrätään, että komitean olisi määritettävä tarkemmin tulliliiton toimintaa koskevat unionin säännökset. Kun otetaan huomioon yhteisön tullikoodeksi sekä se, että unionin tullitoimipaikkojen viranomaiset ovat toistaiseksi hoitaneet tulliselvityksen, ei ole tarpeen laatia yksityiskohtaista luetteloa sovellettavista säännöksistä.

               (5)

               San Marinon tasavalta on villieläimistön ja -kasviston uhanalaisten lajien kansainvälistä kauppaa koskevan yleissopimuksen (Convention on International Trade in Endangered Species of Wild Fauna and Flora, CITES) sopimuspuoli. Se, että San Marinon tasavalta soveltaa alalla annettua unionin lainsäädäntöä, helpottaa sopimuksella perustetun tulliliiton moitteetonta täytäntöönpanoa.

               (6)

               Noudattaakseen sopimuksen 6 artiklan 4 kohtaa ja 7 artiklan 1 kohtaa San Marinon tasavalta toteuttaa kaikki tarpeelliset toimenpiteet, jotta sen alueella sovelletaan elintarviketurvaa, eläinlääkintää ja kasvinsuojelua koskevaa unionin lainsäädäntöä siltä osin kuin on tarpeen sopimuksen moitteettoman täytäntöönpanon varmistamiseksi. Olisi aloitettava hallinnollinen yhteistyö San Marinon tasavallan viranomaisten avustamiseksi tältä osin.

               (7)

               Sopimuksen liitteessä II on luettelo tullitoimipaikoista, joissa voidaan hoitaa tulliselvitystä koskevat muodollisuudet San Marinon tasavallan puolesta. Koska Italia ja San Marinon tasavalta ovat sopineet lisäävänsä tullitoimipaikkojen lukumäärää tavoitteenaan edistää talouden kehitystä helpottamalla San Marinon tasavallan kauppaa kolmansien maiden kanssa, tämä luettelo olisi saatettava ajan tasalle.

               (8)

               Yhteistyökomitean päätökset, jotka koskevat tulliyhteistyötä ja jotka on tehty väliaikaisen sopimuksen nojalla, ovat edelleen päteviä. Sen vuoksi on asianmukaista pitää ne edelleen voimassa.

               (9)

               Yhteistyökomitea päättää sopimuksen 8 artiklan 3 kohdan b alakohdan mukaisesti järjestelyistä, jotka koskevat San Marinon tasavallan puolesta kannettavien tuontitullien saattamista San Marinon tasavallan käyttöön. Hallintomenoja varten vähennettävä prosenttimäärä on tarpeen yhdenmukaistaa Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen 2000/597/EY, Euratom (3) 2 artiklan 3 kohdassa tarkoitetun prosenttiosuuden kanssa,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään liitteessä I oleva yhteistyökomitean työjärjestys.
   2 artikla
   1.   Perustetaan tulliyhteistyökomitea, jonka tehtävänä on erityisesti valvoa sopimuksen tullia koskevien määräysten säännösten moitteetonta ja yhdenmukaista soveltamista ja joka toimii yhteistyökomitean alaisuudessa.
   2.   Tulliyhteistyökomitea koostuu unionin ja San Marinon tasavallan tulliasiantuntijoista. Tulliyhteistyökomitea kokoontuu vuorotellen Euroopan komission ja San Marinon tasavallan edustajan puheenjohdolla. Tulliyhteistyökomiteaan sovelletaan yhteistyökomitean työjärjestystä tarpeellisin mukautuksin.
   3.   Tulliyhteistyökomitea raportoi säännöllisesti toiminnastaan yhteistyökomitealle. Tiedonkulku tapahtuu yhteistyökomitean sihteeristön kautta. Tulliyhteistyökomitean on siirrettävä yhteistyökomitean käsiteltäviksi kaikki esiin tulevat sopimuksen tulkintaa koskevat periaatteelliset kysymykset.
   3 artikla
   1.   San Marinon tasavalta soveltaa unionin tullilainsäädäntöä sellaisena kuin sitä sovelletaan unionissa ja erityisesti yhteisön tullikoodeksia (4) ja sen soveltamissäännöksiä. San Marinon tasavalta soveltaa villieläimistön ja -kasviston uhanalaisten lajien kansainvälistä kauppaa koskevaa unionin lainsäädäntöä.
   2.   Unionin tullialue ja San Marinon tasavallan alue katsotaan yhdeksi tullialueeksi sovellettaessa erityisiä tullisäännöstöjä sekä villieläimistön ja -kasviston uhanalaisten lajien kansainvälistä kauppaa koskevaa unionin lainsäädäntöä.
   4 artikla
   Euroopan komission yksiköt ja San Marinon tasavallan viranomaiset sopivat käytännön järjestelyitä elintarviketurvaa, eläinlääkintää ja kasvinsuojelua koskevan unionin lainsäädännön soveltamista varten.
   5 artikla
   Silloin kun unionin säännöksessä, jota San Marinon tasavallan on sovellettava sopimuksen 7 artiklan 1 kohdan mukaisesti tullialalla ja yhteisen kauppapolitiikan, markkinavalvonnan, kuluttajien terveyden, turvallisuuden ja suojelun, villieläimistön ja -kasviston uhanalaisten lajien kansainvälisen kaupan, maatalouden tai elintarviketurvan tai eläinlääkintää ja kasvinsuojelua koskevalla alalla, säädetään, että Euroopan komission on tehtävä päätös tiettyjen kysymysten ratkaisemiseksi, San Marinon tasavallan viranomaiset tekevät tällaisen päätöksen saatuaan Euroopan komission hyväksynnän. Silloin kun tällaisessa unionin säännöksessä säädetään, että jäsenvaltion on tehtävä päätös tai ilmoitus, tällaisen päätöksen tai ilmoituksen tekevät San Marinon tasavallan viranomaiset. Sen viranomaiset ottavat huomioon unionin tiedekomiteoiden lausunnot sekä perustavat päätöksensä unionin tuomioistuimen oikeuskäytäntöön ja Euroopan komission käytäntöön.
   6 artikla
   1.   Korvataan sopimuksen liitteenä oleva luettelo unionin tullitoimipaikoista, joilla on toimivalta tehdä San Marinon tasavaltaan tarkoitettujen tavaroiden tulliselvitys, tämän päätöksen liitteessä II olevalla luettelolla.
   2.   Vientiä koskeva tulliselvitys voidaan tehdä kaikissa Italian tullitoimipaikoissa lukuun ottamatta seuraavia muodollisuuksia:

               a)

               taloudellisesti vaikuttavien tullimenettelyjen osalta toteutettavat muodollisuudet,

               b)

               aseiden, taideteosten, huumausaineiden kemiallisten esiasteiden ja kaksikäyttötuotteiden vientiä koskevat muodollisuudet,

         jotka on toteutettava liitteessä II luetelluissa toimipaikoissa ja sivutoimipaikoissa.
   7 artikla
   Järjestelyt, joilla unioni siirtää San Marinon tasavallan puolesta kannettavat tuontitullit San Marinon valtiokonttorin käytettäviksi, esitetään liitteessä III.
   8 artikla
   1.   Yhteisön ja San Marinon tasavallan välisen sopimuksen 13 artiklassa määrätyn keskinäisen avun soveltamista koskevista yksityiskohtaisista säännöistä 22 päivänä joulukuuta 1992 tehty ETY–San Marino -yhteistyökomitean päätös N:o 3/92 (5) pysyy voimassa ja sillä pannaan täytäntöön sopimuksen 23 artiklan 8 kohta.
   2.   Tietyistä hallinnollisista yhteistyömenetelmistä väliaikaisen sopimuksen soveltamisessa ja tavaroiden jälleenlähettämismenettelystä San Marinon tasavaltaan 22 päivänä joulukuuta 1992 tehty ETY–San Marino -yhteistyökomitean päätös N:o 4/92 (6), sellaisena kuin se on muutettuna EY–San Marino -yhteistyökomitean päätöksellä N:o 1/2002 (7), pysyy voimassa. Sillä pannaan täytäntöön sopimuksen 8 artiklan 3 kohdan a ja c alakohta sekä 23 artiklan 8 kohta ja sitä sovelletaan tarpeellisin mukautuksin sähköisten tiedonkäsittelytekniikoiden käyttöön unionin passitusmenettelyssä.
   9 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä maaliskuuta 2010.

            Yhteistyökomitean puolesta

            Puheenjohtaja

         Gianluca GRIPPA

      (1)  EYVL L 84, 28.3.2002, s. 43.

      (2)  EYVL L 359, 9.12.1992, s. 14.

      (3)  EYVL L 253, 7.10.2000, s. 42.

      (4)  Neuvoston asetus (ETY) N:o 2913/92, yhteisön tullikoodeksista, mitä on muutettu useaan otteeseen. Asetus (ETY) N:o 2913/92 on korvattu yhteisön tullikoodeksista (uudistettu tullikoodeksi) Euroopan parlamentin ja neuvoston asetuksella (EY) N:o 450/2008 siten kuin asetuksen (EY) N:o 450/2008 188 artiklassa on säädetty.

      (5)  EYVL L 42, 19.2.1993, s. 29.

      (6)  EYVL L 42, 19.2.1993, s. 34.

      (7)  EYVL L 99, 16.4.2002, s. 23.

      LIITE I

         EU–SAN MARINO -YHTEISTYÖKOMITEAN TYÖJÄRJESTYS

      1 artikla
      Yhteistyökomitean puheenjohtajana toimii vuorotellen kuuden kuukauden ajan

                  a)

                  Euroopan komission edustaja 1 päivästä tammikuuta 30 päivään kesäkuuta;

                  b)

                  San Marinon tasavallan edustaja 1 päivästä heinäkuuta 31 päivään joulukuuta.

            2 artikla
      Saatuaan molempien valtuuskuntien suostumuksen yhteistyökomitean puheenjohtaja määrää kokousajat ja -paikat. Kokoukset pidetään vuorotellen Brysselissä ja San Marinon tasavallassa.
      3 artikla
      Ennen kutakin kokousta puheenjohtajalle ilmoitetaan kummankin valtuuskunnan arveltu kokoonpano.
      4 artikla
      1.   Puheenjohtaja laatii kutakin kokousta varten ehdotuksen esityslistaksi. Se toimitetaan molemmille valtuuskunnille viimeistään 15 päivää ennen kokouksen alkua.
      2.   Esityslistaehdotus sisältää ne asiakohdat, joihin liittyvät asiakirjat on toimitettu molemmille valtuuskunnille viimeistään esityslistaehdotuksen lähettämispäivänä.
      3.   Puheenjohtaja voi erityistapauksissa lyhentää kummankin valtuuskunnan suostumuksella 1 ja 2 kohdassa säädettyä määräaikaa.
      4.   Yhteistyökomitea hyväksyy esityslistan kunkin kokouksen alussa. Niiden asiakohtien, jotka eivät ole esityslistaehdotuksessa, ottaminen esityslistalle tapahtuu unionin ja San Marinon tasavallan suostumuksella.
      5 artikla
      1.   Yhteistyökomitean istunnot eivät ole julkisia, ellei toisin päätetä.
      2.   Yhteistyökomiteassa tapahtuvaa asioiden käsittelyä koskee salassapitovelvollisuus, jollei komitea toisin päätä, sanotun kuitenkaan rajoittamatta muiden asiassa sovellettavien säännösten soveltamista.
      6 artikla
      Yhteistyökomitea voi tehdä ratkaisunsa kirjallisella menettelyllä unionin ja San Marinon tasavallan suostumuksella.
      7 artikla
      Puheenjohtaja allekirjoittaa yhteistyökomitean hyväksymät asiakirjat.
      8 artikla
      1.   Sopimuksen 23 artiklassa määrättyjen yhteistyökomitean suositusten otsikkona on ”suositus” ja päätösten otsikkona ”päätös”, ja niiden jäljessä on järjestysnumero ja maininta niiden kohteesta.
      2.   Yhteistyökomitean suositukset ja päätökset toimitetaan 10 artiklassa tarkoitetuille vastaanottajille.
      9 artikla
      1.   Yhteistyökomitean tekemistä päätelmistä laaditaan sopimuspuolten yhteisellä sopimuksella yhteenveto.
      2.   Sihteeristön tehtävistä huolehtivat Euroopan komission edustaja ja San Marinon tasavallan edustaja yhdessä.
      10 artikla
      Kaikki tässä työjärjestyksessä tarkoitetut puheenjohtajan ilmoitukset osoitetaan Euroopan komissiolle ja San Marinon tasavallalle.
      11 artikla
      1.   Sopimuspuolet vastaavat yhteistyökomitean kokouksiin osallistumisesta aiheutuvista omista henkilöstö-, matka- ja oleskelukuluistaan sekä postitus- ja televiestintäkuluistaan.
      2.   Kokousten käytännön järjestelyistä (kuten kokoustiloista ja laitteista) aiheutuvista kuluista vastaa joko unioni tai San Marinon tasavalta sen mukaan, missä kokous pidetään.
      12 artikla
      Yhteistyökomitean virallisia kieliä ovat Euroopan unionin toimielinten viralliset kielet.
      13 artikla
      Yhteistyökomitealle tarkoitettu kirjeenvaihto osoitetaan sen puheenjohtajalle yhteistyökomitean sihteeristöön käyttäen Euroopan komission osoitetta.

      LIITE II

         Luettelo unionin tullitoimipaikoista, joilla on toimivalta tehdä tavaroiden tulliselvitys

                  —

                  ANCONA: Ufficio delle Dogane di Ancona; Sezione Operativa Territoriale di Falconara Aeroporto;

                  —

                  BOLOGNA: Ufficio delle Dogane di Bologna, Sezione Operativa Territoriale Aeroporto ”G. Marconi”;

                  —

                  FORLÌ: Ufficio delle Dogane di Forlì-Cesena; Sezione Operativa Territoriale Aeroporto ”Ridolfi”;

                  —

                  GENOVA: Ufficio delle Dogane di Genova; Sezione Operativa Territoriale Passo Nuovo; Sezione Operativa Territoriale Voltri; Sezione Operativa Territoriale Aeroporto;

                  —

                  GIOIA TAURO: Ufficio delle Dogane di Gioia Tauro;

                  —

                  LA SPEZIA: Ufficio delle Dogane di La Spezia;

                  —

                  LIVORNO: Ufficio delle Dogane di Livorno;

                  —

                  MILANO: Ufficio delle Dogane di Varese, Sezione Operativa Territoriale di Malpensa;

                  —

                  ORIO AL SERIO: Ufficio delle Dogane di Bergamo, Sezione Operativa Territoriale di Orio al Serio;

                  —

                  RAVENNA: Ufficio delle Dogane di Ravenna; Sezione Operativa Territoriale di San Vitale;

                  —

                  RIMINI: Ufficio delle Dogane di Rimini; Sezione Operativa Territoriale di Aeroporto ”F. Fellini”;

                  —

                  ROMA: Ufficio delle Dogane di Roma II; Sezione Operativa Territoriale di Fiumicino;

                  —

                  TARANTO: Ufficio delle Dogane di Taranto;

                  —

                  TRIESTE: Ufficio delle Dogane di Trieste; Sezione Operativa Territoriale di Porto industriale; Sezione Operativa Territoriale di Punto Franco Vecchio; Sezione Operativa Territoriale di Punto Franco Nuovo;

                  —

                  VENEZIA: Ufficio delle Dogane di Venezia; Sezione Operativa Territoriale di Interporto; Sezione Operativa Territoriale di Portogruaro.

      LIITE III

         Menettelyt, joilla unioni siirtää San Marinon tasavallan puolesta kannettavat tuontitullit San Marinon valtiokonttorin käytettäviksi

      1 artikla
      San Marinon tasavaltaan tarkoitetuista tavaroista kannettujen tuontitullien vahvistamisessa, tarkastamisessa ja San Marinon tasavallan viranomaisten käyttöön saattamisessa sovelletaan asetuksen (EY, Euratom) N:o 1150/2000 (1) 3 artiklaa, 6 artiklan 1 kohtaa, 3 kohdan a ja b alakohtaa sekä 4 kohdan ensimmäistä kohtaa, 10 artiklan 1 kohtaa ja 17 artiklan 2 kohtaa tarpeellisin mukautuksin. Erityisesti seuraavia säännöksiä sovelletaan:

                  a)

                  unionin jäsenvaltiot, joilla on tämän päätöksen liitteessä II lueteltuja tullitoimipaikkoja, pitävät erillistä kirjanpitoa San Marinon tasavaltaan tarkoitetuista tavaroista kannettavista tuontitulleista samalla tavalla kuin asetuksen (EY, Euratom) N:o 1150/2000 6 artiklan 1 kohdan ja 3 kohdan a ja b alakohdassa säädetään unionin omista varoista;

                  b)

                  tämän päätöksen liitteessä II tarkoitetut tullitoimipaikat vahvistavat T2 SM- tai T2L SM -asiakirjoihin liittyvät tuontitullit samanaikaisesti kun ne merkitään kirjanpitoon sekä kirjaavat ne a alakohdassa tarkoitettuun kirjanpitoon.
                  Jos T2 SM -passitusmenettelyn käynnistänyt tullitoimipaikka tai T2L SM -asiakirjan antanut tullitoimipaikka ei kolmen kuukauden kuluessa ole saanut tietoja, joilla todistetaan tavaroiden saapuminen jompaankumpaan näistä tullitoimipaikoista San Marinon tasavallassa, alkuperäistä kirjanpitomerkintää oikaistaan.
                  Tällaisissa tapauksissa tuontitullit vahvistetaan unionin omiksi varoiksi ja ne merkitään kirjanpitoon, josta säädetään asetuksen (EY, Euratom) N:o 1150/2000 6 artiklan 3 kohdan a alakohdassa, tai tarvittaessa erilliseen kirjanpitoon, josta säädetään mainitun asetuksen 6 artiklan 3 kohdan b alakohdassa.
                  Edellä tarkoitettua menettelyä sovelletaan soveltuvin osin korvaaviin tuotteisiin tai sisäiseen jalostusmenettelyyn asetettuihin muuttumattomassa tilassa oleviin tavaroihin, jotka myydään San Marinon tasavallan alueella, tai väliaikaisen maahantuonnin menettelyssä oleviin tavaroihin, joiden osalta syntyy tullivelka;

                  c)

                  asianomaiset jäsenvaltiot toimittavat Euroopan komissiolle kirjanpitoon liittyvät katsaukset asetuksen (EY, Euratom) N:o 1150/2000 6 artiklan 4 kohdan ensimmäisen alakohdan mukaisesti yhdessä omia varoja koskevien katsausten kanssa. Kirjanpitoon liittyvissä katsauksissa, jotka laaditaan samalla tavalla kuin omia varoja koskevat katsaukset, ilmoitetaan myös kunkin tullitoimipaikan kantamien tullien kokonaismäärät;

                  d)

                  toimien perusteena olevat asiakirjat säilytetään asetuksen (EY, Euratom) N:o 1150/2000 3 artiklan ensimmäisen ja toisen alakohdan mukaisesti. Nämä asiakirjat ja omiin varoihin liittyvät asiakirjat luokitellaan erikseen;

                  e)

                  vahvistettuja maksuja koskevia oikaisuja tai kirjanpitoa koskevia oikaisuja, jotka on tehty sen vuoden 31 päivän joulukuuta jälkeisenä kolmantena vuonna, jona maksut vahvistettiin ensimmäisen kerran, ei merkitä kirjanpitoon, lukuun ottamatta tapauksia, jotka joko Euroopan komissio tai jäsenvaltio tai San Marinon tasavalta ilmoittaa viimeistään tuona päivänä;

                  f)

                  sovelletaan asetuksen (EY, Euratom) N:o 1150/2000 18 artiklaa. Kyseiset tarkastukset koskevat myös 18 artiklan 2 kohdan ensimmäisen alakohdan b alakohdassa tarkoitettuja asiakirjoja, joilla todistetaan tavaroiden saapuminen San Marinon tasavaltaan. San Marinon tasavallan valtuuttamat edustajat voivat osallistua tällaisiin tarkastuksiin;

                  g)

                  kyseessä olevat jäsenvaltiot hyvittävät asetuksen (EY, Euratom) N:o 1150/2000 9 artiklassa tarkoitetulle Euroopan komission tilille mainitun asetuksen 10 artiklan 1 kohdassa asetetussa määräajassa ja perimiskulut vähennettyään maksut, jotka on merkitty kirjanpitoon mainitun asetuksen 6 artiklan 3 kohdan a ja b alakohdassa säädetyin tavoin.
                  Unioni voi vähentää San Marinon tasavallan puolesta kantamistaan tuontitulleista 25 prosentin kantopalkkion;

                  h)

                  kyseessä olevat jäsenvaltiot vapautetaan velvollisuudesta asettaa Euroopan komission käyttöön määrät, jotka vastaavat San Marinon tasavallan puolesta kannettuja tulleja, edellyttäen, että asetuksen (EY, Euratom) N:o 1150/2000 17 artiklan 2 kohdassa säädetyt vaatimukset täyttyvät.

            2 artikla
      Euroopan komissio siirtää kirjanpitoon merkityt määrät San Marinon tasavallan avaamalle tilille 30 päivän kuluessa siitä, kun jäsenvaltiot ovat ilmoittaneet hyvittäneensä kulloisenkin määrän. San Marinon tasavalta ilmoittaa Euroopan komissiolle sen tilin tiedot, jolle hyvitykset suoritetaan, ja vastaa siihen liittyvistä tilinhoitomaksuista.
      3 artikla
      Pantaessa täytäntöön 1 artiklan a ja b alakohtaa sovelletaan lisäystä.

         (1)  Neuvoston asetus (EY, Euratom) N:o 1150/2000, annettu 22 päivänä toukokuuta 2000, Euroopan yhteisöjen omien varojen järjestelmästä tehdyn päätöksen 2007/436/EY, Euratom soveltamisesta (EYVL L 130, 31.5.2000, s. 1).

         Lisäys

            Hallinnollinen menettely, jota sovelletaan 1 artiklan a ja b alakohdan täytäntöönpanossa

         1.   Vapaaseen liikkeeseen luovutusta koskevien muodollisuuksien täyttäminen valtuutetuissa tullitoimipaikoissa
         Kun San Marinon tasavaltaan tarkoitetut tavarat on luovutettu vapaaseen liikkeeseen, tavaroiden siirto tapahtuu tapauksesta riippuen T2 SM -passitusmenettelyssä tai T2L SM -asiakirjalla. Tuontitullit kirjataan tileihin noudattaen määräaikoja, joista säädetään asiaa koskevassa unionin lainsäädännössä.
         Kirjanpitoon merkityt tullitiedot kirjataan tarkastusta varten asianomaisten tullitoimipaikkojen tätä tarkoitusta varten erityisesti pitämään rekisteriin, johon merkitään kaikki San Marinon tasavaltaan suuntautuva tuonti mainiten tuodut tavarat, tuonti-ilmoituksen hyväksymispäivämäärä, maksun määräytymisperusteet, tullien määrä sekä annettu T2 SM- tai T2L SM -asiakirja.
         San Marinon tasavallan viranomaiset ilmoittavat saapumisilmoitusviestillä (”arrival advice”) tavarat lähettäneelle tullitoimipaikalle tavaroiden saapumisesta samana päivänä, jona ne esitetään määränpäänä olevassa tullitoimipaikassa, ja toimittavat tarkastuksen tuloksia koskevan viestin (”control results”) tavarat lähettäneelle tullitoimipaikalle viimeistään kolmen päivän kuluttua tavaroiden esittämisestä määränpäänä olevassa tullitoimipaikassa.
         Kun passituksen varamenettelyssä käytetään T2 SM -asiakirjaa tai T2L SM -asiakirjaa, tullitoimipaikka merkitsee näihin asiakirjoihin määräajan, joka on kolme kuukautta asiakirjan antamisesta, San Marinon tasavallan viranomaisten asianmukaisesti leimaaman T2 SM -asiakirjan kappaleen nro 5 tai T2L SM -asiakirjan jäljennöksen palauttamiseksi asiakirjan antaneeseen tullitoimipaikkaan.
         2.   Kirjanpitomuodollisuuksien täyttäminen valtuutetuissa tullitoimipaikoissa
         Tuontitullit kirjataan San Marinoa koskevaan kirjanpitoon (vastaa menettelyä, josta säädetään asetuksen (EY, Euratom) N:o 1150/2000 6 artiklan 3 kohdan a alakohdassa) mainitun artiklan säännösten mukaisesti.
         Niiden jäsenvaltioiden viranomaiset, joiden tullitoimipaikka on lueteltu liitteessä II, voivat jättää tullit kirjaamatta San Marinoa koskevaan kirjanpitoon, jos vahvistetuista ja takuun kattamista tulleista on erimielisyyttä ja jos tullit mahdollisesti esille tulevien riitojen ratkaisun seurauksena muuttuvat. Tässä tapauksessa ja niin kauan kuin hallinnolliseen ja/tai oikeudelliseen käsittelyyn toimivaltaisissa viranomaisissa liittyvä kansallinen menettely on kesken, tuontitullit kirjataan San Marinoa koskevaan erilliseen kirjanpitoon (vastaa kirjanpitoa, josta säädetään asetuksen (EY, Euratom) N:o 1150/2000 6 artiklan 3 kohdan b alakohdassa).
         Tässä kohdassa ”toimivaltaisilla viranomaisilla” tarkoitetaan:

                     —

                     tulliasioihin sovellettavien lakien, asetusten ja hallinnollisten määräysten soveltamista koskevien kysymysten osalta tulliselvityksen suorittaneen jäsenvaltion tai tarvittaessa unionin hallinnollisia tai oikeusviranomaisia,

                     —

                     menettelyä (ilmoitukset, määräajat jne.) koskeviin määräyksiin liittyvien kysymysten osalta tulliselvityksen suorittaneen jäsenvaltion hallinnollisia tai oikeusviranomaisia,

                     —

                     velkojen pakkoperintää koskevan täytäntöönpanotoimenpiteen toteuttamiseen San Marinon tasavallan alueella liittyvien kysymysten osalta San Marinon tasavallan oikeusviranomaisia.

               3.   Passitusmenettelyn päättäminen ja todistusasiakirjojen palauttaminen
         Passitusmenettely voidaan päättää, kun tavarat lähettänyt tullitoimipaikka on vastaanottanut asianmukaisen saapumisviestin ja tarkastuksen tuloksia koskevan viestin unionin tullilainsäädännössä säädettyjen määräaikojen puitteissa.
         Kun käytetään passituksen varamenettelyä tai kun on annettu T2 SM -asiakirja, San Marinon tasavallan viranomaisten asianmukaisesti leimaama T2 SM -asiakirjan kappale nro 5 tai T2L SM -asiakirjan jäljennös palautetaan asiakirjan antaneeseen tullitoimipaikkaan 1 kohdan neljännessä alakohdassa tarkoitetun kolmen kuukauden määräajan kuluessa.
         Jos ensimmäisessä alakohdassa tarkoitettuja viestejä ei ole toimitettu tai jos T2 SM -asiakirjan kappaletta nro 5 tai T2L SM -asiakirjan jäljennöstä ei ole palautettu asiakirjan antaneeseen tullitoimipaikkaan osoitetun määräajan kuluessa, siitä tehdään merkintä edellä tarkoitettuun rekisteriin ja alkuperäiseen kirjanpitomerkintään tehdään oikaisu. Tässä tapauksessa tuontitullit vahvistetaan unionin omiksi varoiksi, ja ne merkitään kirjanpitoon, josta säädetään asetuksen (EY, Euratom) N:o 1150/2000 6 artiklan 3 kohdan a alakohdassa, tai tarvittaessa mainitun asetuksen 6 artiklan 3 kohdan b alakohdassa tarkoitettuun erilliseen kirjanpitoon.
         Tämä kirjanpitoon merkitseminen ei rajoita sellaisten korjausten tekemistä, jotka saattavat olla tarpeen unionin passitusmenettelyyn kuuluvan tutkimuksen jälkeen tai ETY–San Marino -yhteistyökomitean päätöksessä N:o 3/92 säädettyyn vastavuoroiseen avunantoon liittyvien toimenpiteiden seurauksena.
         4.   Erityismenettelyn soveltaminen sisäisessä jalostusmenettelyssä ja väliaikaisen maahantuonnin menettelyssä
         Edellä tarkoitettua menettelyä sovelletaan soveltuvin osin korvaaviin tuotteisiin tai muuttumattomassa tilassa oleviin tavaroihin, jotka on asetettu sisäiseen jalostusmenettelyyn ja jotka on myyty muuttumattomassa tilassa San Marinon tasavallan alueella, tai väliaikaisen maahantuonnin menettelyssä oleviin tavaroihin, joiden osalta on syntynyt tullivelka.


Avis juridique important

|

41997D0205(01)

Jäsenvaltioiden hallitusten edustajien yhteisellä sopimuksella 6 päivänä joulukuuta 1996 tehty päätös yhteisön kasvilajikeviraston kotipaikan vahvistamisesta

Virallinen lehti nro C 036 , 05/02/1996 s. 0001 - 0001

Jäsenvaltioiden hallitusten edustajien yhteisellä sopimuksella 6 päivänä joulukuuta 1996 tehty päätös yhteisön kasvilajikeviraston kotipaikan vahvistamisesta (97/C 36/01)JÄSENVALTIOIDEN HALLITUSTEN EDUSTAJAT, jotkaottavat huomioon Euroopan yhteisön perustamissopimuksen 216 artiklan,ottavat huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1),sekä katsovat, ettäyhteisön kasvilajikeviraston kotipaikka on vahvistettava,OVAT TEHNEET TÄMÄN PÄÄTÖKSEN:1 artikla Yhteisön kasvilajikeviraston kotipaikka on Angers.2 artikla Tämä Euroopan yhteisöjen virallisessa lehdessä julkaistava päätös tulee voimaan päivänä, jona se julkaistaan.Tehty Brysselissä 6 päivänä joulukuuta 1996.Neuvoston puolestaD. SPRINGPuheenjohtaja(1) EYVL N:o L 227, 1.9.1994, s. 1.


Avis juridique important

|

31997D0360

97/360/EY: Neuvoston päätös, tehty 24 päivänä maaliskuuta 1997, tiettyjen alkoholipitoisten juomien tullien poistamisesta

Virallinen lehti nro L 155 , 12/06/1997 s. 0060 - 0060

NEUVOSTON PÄÄTÖS,tehty 24 päivänä maaliskuuta 1997 (1),tiettyjen alkoholipitoisten juomien tullien poistamisesta (97/360/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäYhdysvaltain ja Euroopan yhteisön täytäntöönpanemasta tullien poistamisesta katsotaan olevan yleistä hyötyä,Yhdysvallat ja Euroopan yhteisö ovat valmistelleet yhteisymmärrysmuistion muodossa tehtävää sopimusta alkoholipitoisista juomista; tämä sopimus sisältää muutoksia EY-väkevät alkoholijuomat -myönnytysluetteloon CXL, joka olisi toimitettava Maailman kauppajärjestölle,yhteisymmärrysmuistion muodossa tehty Yhdysvaltojen ja Euroopan yhteisön välinen sopimus alkoholipitoisista juomista olisi hyväksyttävä yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta yhteisymmärryspöytäkirjan muodossa tehty Euroopan yhteisön ja Amerikan yhdysvaltain sopimus alkoholipitoisista juomista.Sopimuksen teksti on tämän päätöksen liitteenä.2 artiklaKomissio valtuutetaan toimittamaan Maailman kauppajärjestölle tähän liitetyn sopimuksen sisältämät muutokset EY-väkevät alkoholijuomat -myönnytysluetteloon CXL.3 artiklaNeuvoston puheenjohtaja valtuutetaan nimeämään henkilö, jolla on oikeus allekirjoittaa yhteisymmärrysmuistion muodossa tehtävä sopimus yhteisöä sitovasti.4 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 24 päivänä maaliskuuta 1997.Neuvoston puolestaH. VAN MIERLOPuheenjohtaja(1) Tämä konsolidoitu teksti sisältää neuvoston 14. toukokuuta 1997 hyväksymät oikaisut.